b'\n_START_ARTICLE_\nFelipe Massa\n_START_SECTION_\nDirka\xc5\xa1ka kariera\n_START_PARAGRAPH_\nMassa je bil v sezoni 2003 testni dirka\xc4\x8d za mo\xc5\xa1tvo Ferrari. Prvi\xc4\x8d je nastopil v Formuli 1 v sezoni 2002 na dirki za Veliko nagrado Avstralije z mo\xc5\xa1tvom Sauber. Prve to\xc4\x8dke je dosegel \xc5\xbee na svoji drugi dirki za Veliko nagrado Malezije s \xc5\xa1estim mestom. Prvo uvrstitev na stopni\xc4\x8dke je dosegel v sezoni 2006, njegovi dale\xc4\x8d najbolj\xc5\xa1i sezoni do sedaj, na Veliki nagradi Evrope. V drugem delu sezone sta se tako Ferrari kot Massa ob\xc4\x8dutneje popravila in Brazilec je dosegel svoji prvi zmagi na dirkah za Veliko nagrado Tur\xc4\x8dije in na veselje \xc5\xa1tevilnih brazilskih navija\xc4\x8dev tudi na doma\xc4\x8di dirki za Veliko nagrado Brazilije, ob tem pa je dosegel \xc5\xa1e \xc5\xa1tiri uvrstitve na stopni\xc4\x8dke kar je bilo dovolj za skupno tretje mesto v prvenstvu. V prihodnji sezoni 2007 se mu po upokojitvi Michaela Schumacherja in dobrih obetih glede konkuren\xc4\x8dnosti Ferrarija obeta celo mo\xc5\xbenost za boj za naslov prvaka, toda dobil bo novega mo\xc4\x8dnega mo\xc5\xa1tvenega kolego, Kimija R\xc3\xa4ikk\xc3\xb6nena, pred katerim pa je imel vsaj na za\xc4\x8detku sezone lepo prednost v ve\xc4\x8djem poznavanju dirkalnika. Zaradi ve\xc4\x8d okvar in napak je odpadel iz boja naslov prvaka \xc5\xbee pred zaklju\xc4\x8dkom sezone, toda da je osvojil \xc4\x8detrto mesto v prvenstvu. Od sezone 2014 je z Valtterijem Bottasom nastopal za Williams. Po sezoni 2016 je \xc5\xbee napovedal upokojitev, toda po nepri\xc4\x8dakovanem prestopu Bottasa k Mercedesu je podalj\xc5\xa1al kariero \xc5\xa1e za sezono 2017.'